钦定古今图书集成/明伦汇编/氏族典/第085卷 > 胡尧元
## 钦定古今图书集成/明伦汇编/氏族典/第085卷 > 胡尧元

按《蒲圻县志》：“尧元，字庭献。儿时游白石山，谒颜真卿
祠，叹曰：‘大丈夫死国，血食兹土，荣名岂有既乎’？慨然
自许。登正德辛未进士，授户部山西司主事，督金盏、
马房诸仓。阉人谷大用者，瑾党也，尝以门客属尧元，
尧元沮辱之。冢宰杨一清雅知尧元，薄谴高邮州同
知，摄江都邑事。戊寅，迁江西瑞州府通判。明年，宸濠”
反，知府宋以方被执，诏擢尧元为守。嘉靖壬午，诏以
江西功授广西左参政。土酋岑猛守田州叛，尧元帅
兵进攻，冒瘴疾笃，舆至横州卒，时嘉靖五年也。赠中
奉大夫。